Uno Iya Chikupu Ali Nakuyula Kano Kaye?
Munashinganyeka ngwenu . . .
Kalunga tahi?
vatu tahi?
nyi kuli mutu weka?
VYUMA YAHANJIKA MBIMBILIYA
“Kaye kosena katwama mumavoko ayauze wakuhuka.”—WaYowano 1, 5:19.
‘MwanaKalunga vamusolwele mangana enyeke milimo yaLiyavolo.’—WaYowano 1, 3:8, Visoneka vyaKaye Kakahya.
OMWO MUNAHASE KUNGANYALA
Namwijiva ovyo vyeji kunehanga ukalu mukaye.—Kusoloka 12:12.
Nachimilingisa mufwelele chikupu ngwenu kano kaye nakakawaha.—WaYowano 1, 2:17.
UNO TWATELA CHIKUPU KUFWELELA VYUMA YAHANJIKA MBIMBILIYA TAHI?
Eyo, mwomwo yavishina vino vitatu:
Chiyulo chaSatana chinahono. Yehova ali nakusaka kufumisako chiyulo chaSatana chize chili nakuyula vatu. Ashika kwenyeka “milimo yaLiyavolo,” nakuwahisa vyuma vyosena vize nenyeka Satana.—WavaHepeleu 2:14, Visioneka vyaKaye Kakahya.
Kalunga asakula Yesu Kulishitu akayule kano kaye. Yesu kapwa mwangana waukenya nalizangamina ngana muze apwa muka-kuyula kano kaye, Satanako. Kutalisa kuchiyulo chaYesu, Kalunga ashika ngwenyi: “Vaka-kuhutwa navaka-kukalikiza mwakavevwila keke . . . Myono yavo mwakayisokola kuchilala nakuulyanyi.”—Samu 72:13, 14.
Kalunga keshi kwongako. Mbimbiliya yahanjika hatoma ngwayo: “Kalunga keshi kuhasa kwongako.” (WavaHepeleu 6:18) Nge Kalunga nashiki chuma, kaha chuma kana kuvanga chilingiwe. (Isaya 55:10, 11) “Muka-kuyula kano kaye navamukatumuna.”—Yowano 12:31.
VYUMA MUKA MWATELA KUSHINGANYEKAHO?
Kaye nakakapwa ngachilihi omu navakafumisaho uze ali nakukayula?
Mbimbiliya yakumbulula chihula kana hali SAMU 37:10, 11 nahali KUSOLOKA 21:3, 4.
cjk_Latn cjk_Latn cjk_Latn mri_Latn cjk_Latn cjk_Latn cjk_Latn cjk_Latn lug_Latn cjk_Latn cjk_Latn cjk_Latn lug_Latn cjk_Latn cjk_Latn cjk_Latn cjk_Latn cjk_Latn cjk_Latn